અમદાવાદ: જીવરાજપાર્ક વિસ્તારમાં રહેતા એક યુવાને સાબરમતી નદીમાં ઝંપલાવી જિંદગી ટૂંકાવી નાખતાં પોલીસે અા અંગે અાપઘાતનો ગુનો દાખલ કરી અાગળની તપાસ હાથ ધરી છે. જીવરાજપાર્ક વિસ્તારમાં જીવરાજ મહેતા દવાખાનાની બાજુમાં અાવેલ ચામુંડાનગર શેરી નં. ૨ ખાતે રહેતા રાકેશ ઉર્ફે બાદશાહ જયસિંગભાઈ ચાવડા નામના ૨૫ વર્ષના યુવાને અગમ્ય કારણસર અાંબેડકર પુલ નજીક સાબરમતી નદીમાં ઝંપલાવી અાત્મહત્યા કરી હતી. બનાવની જાણ થતાં પોલીસે તાત્કા‌િલક પહોંચી જઈ ફાયરબ્રિગેડની મદદથી લાશને બહાર કઢાવી પીએમ માટે મોકલી અાપી હતી. અા અંગે પોલીસે મરનારના ઘરના સભ્યના તેમજ અાજુબાજુના લોકોની પૂછપરછ કરી નિવેદનો લીધા હતા, પરંતુ અાપઘાત કરવા પાછળનું કોઈ ચોક્કસ કારણ જાણવા મળ્યું નથી.